
Raport
privind aprobarea proiectului ”Construirea de insule ecologice digitalizate în Orașul Deta, județul Timiș” în vederea participării la apelurile de proiecte PNRR/2022/C3/S/I.1.B, componenta C3-Managementul deșeurilor, Subinvestiția I.1.B-Construire de insule ecologice digitalizate din cadrul Planului Național de Redresare și Reziliență.
Având în vedere necesitatea promovării dezvoltării unui management al deșeurilor eficient și de oportunitatea folosirii fondurilor nerambursabile prin PNRR/2022/C3/S/I.1.B, Orașul Deta dorește să participe la apelul de proiecte si să demareze pregătirea documentelor necesare depunerii unei Cereri de finanțare. Se solicită astfel aprobarea depunerii proiectului “Construirea de insule ecologice digitalizate în Orașul Deta, județul Timiș” în conformitate cu Ghidul Solicitantului. Acest proiect va contribui la realizarea următoarelor obiective:

· accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

· îmbunătățirea implementării colectării separate, controlului și monitorizării parametrilor de calitate a mediului, creșterea producției de energie din surse regenerabile;

· dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizare și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.

· Organizarea superioară a serviciului de salubrizare, compatibilă cu necesitățile actuale;

· Limitarea totală a accesului uman și a animalelor, rozătoarelor, insectelor la deșeuri;

· Reducerea mirosurilor neplăcute, a vandalizării și a accesului uman și animal la deșeurile colectate;

· Reducerea impactului asupra sănătății publice;

· Încadrarea în orice peisaj urban și arhitectural.

Construirea de insule ecologice digitalizate susține conceptul ”Plătește pentru cât arunci!”

Valoarea maximă eligibilă pentru modelul de insulă Tip 1: insule supraterane încasetate cu 5 containere de câte 1.1 metri cubi (mc) pentru toate cele 5 fracții:

– Biodegradabil;– Rezidual;– Sticlă;– Plastic și metal;– Hârtie și carton.

14.000 euro/insulă, fără TVA, echivalent a 68.873 lei, fără TVA;

Valoarea proiectului este de 1.878.571 lei fără TVA defalcată astfel:

· Valoarea eligibilă -  1.859.571  lei fără TVA (pentru 36 insule)

· Valoarea neeligibilă  - 19.000 lei fără TVA (conform ghid minim 1% pentru campania de promovare si informare, valoare ce va fi suportată din Bugetul Local)

CHELTUIELI ELIGIBILE:

Cheltuieli pentru realizarea insulelor ecologice digitalizate

● Achiziția de containere digitalizate pentru colectarea separată a deșeurilor;

● Cheltuieli conexe necesare pentru realizarea Eco - insulelor, cheltuieli cu sisteme de protecție anti-vandalism și împotriva accesului neautorizat;

● Cheltuieli cu platforma software necesară operării eco - insulelor și administrării datelor;

● Probe tehnologice și teste;

● Alte costuri generale necesare implementării proiectului.

● Cheltuieli privind punerea în funcțiune a containerelor digitalizate, costuri generale reprezentând consultanța, obținerea avizelor în cuantum de maxim 10% din totalul cheltuielilor eligibile pentru proiectele care prevăd construcții - montaj, respectiv în maximum 5% din totalul cheltuielilor eligibile pentru proiectele care nu prevăd lucrări de construcții-montaj.

Este eligibilă TVA aferentă cheltuielilor eligibile în condițiile în care aceasta a fost solicitată și nu este recuperabilă, rambursabilă sau compensată prin orice alte mijloace potrivit prevederilor legale.

Pot fi solicitate cereri de transfer și pentru avansurile facturate și prevăzute în contractele încheiate de beneficiar cu contractorii săi, în limita a maximum 30% din valoarea totala a fiecărui contract.

CHELTUIELI NEELIGIBILE:

● Sumele care vor depăși pragurile menționate la Alocarea financiară la nivel de proiect din Ghidul Solicitantului și valoarea TVA aferentă acestora;

● Amenajarea platformei betonate pe care se va amplasa ansamblul de containere digitalizate pentru colectarea separată a deșeurilor menajere;

● Achizițiile cu activele corporale "second-hand";

● Cheltuielile cu proiectarea insulelor ecologice digitalizate subterane;

● Achiziția de mijloace de transport, inclusiv a celor pentru transportul deșeurilor;

● Cheltuieli privind informarea și publicitatea.

– Cheltuieli cu emiterea comunicatelor de presă privind începerea lucrărilor;

– Cheltuieli cu panourile publicitare provizorii afișate la locul implementării proiectului;

– Cheltuieli cu campanii publicitare pe o perioadă de minimum 6 luni de la recepție și în cuantumul a minimum 1% din valoarea cheltuielilor eligibile;

        – Cheltuieli ocazionate de campaniile de informare și conștientizare a populației/grupului țintă.

Trebuie menționat că, având în vedere complexitatea proiectului, Orașul Deta se află în imposibilitatea de a implementa singur tipul de proiect care va fi scris și depus. De aceea, este justificată demararea unei proceduri de selectare a unor parteneri cu experiență în domeniile cerute prin proiect, parteneri care vor participa la depunerea, respectiv implementarea proiectului.

În sensul celor expuse mai sus, solicităm studierea situației și emiterea unei hotărâri prin care:

· se aprobă proiectul “Construirea de insule ecologice digitalizate în Orașul Deta, județul Timiș” în vederea participării Orașului Deta la apelul de proiecte PNRR/2022/C3/S/I.1.B, componenta C3-Managementul deșeurilor, Subinvestiția I.1.B- Construirea de insule ecologice digitalizate din cadrul Planului Național de Redresare și Reziliență.


· se aprobă valoarea totală a proiectului în sumă de 1.878.571 lei fără TVA (381.862,18 euro fără TVA), din care valoarea eligibilă a proiectului” Construirea de insule ecologice digitalizate în Orașul Deta, județul Timiș” este în sumă de 1.859.571 lei fără TVA (378.000  euro fără TVA), iar valoarea neeligibilă care va fi suportată din bugetul local este de 19.000 lei fără TVA (3862,18 euro fără TVA), la cursul aferent lunii mai 2022 de 1 Euro=4.9195 lei (conform ghid). Cheltuielile cu plata TVA în valoare de 353.318,49 lei care sunt aferente cheltuielilor eligibile vor fi suportate din bugetul coordonatorului de reforme și/sau investiții pentru Componenta C3-Managementul Deșeurilor, în conformitate cu legislația în vigoare, iar cheltuielile cu TVA în valoare de 3610 lei care sunt aferente cheltuielilor neeligibile vor fi suportate din bugetul local. 

se aprobă demararea unei proceduri de selectare a unor parteneri cu experiență în domeniile cerute prin proiect, parteneri care vor participa la depunerea, respectiv implementarea proiectului

